ħ IELI Mejju 21016 egwi l-festa permezz ta' Trinitarji Fm fuq 89.3 Fm u live streaming bil-kameras fuq www.trinitarjifm.com ' Il-Benefattriċi Linda Razzini u l-Isfera tal-Festa (1916-2016) MGGĊUMUMMUMMMMMMMMMMMMMMMMMMMMMMMMM MM l-okkażjoni ta' għeluq il-100 sena minn mindu nġiebet l-isfera tal-festa nixtieq nagħti xi informazzjoni dwar il-benefattriċi Linda Razzini li kienet waħda milli tat il-ġojjelli tal-familja għad- dekorazzjoni tal-istess sfera. L-isfera hija bħal ostensorju li fiha titpoġġa l-Ostja Mqaddsa għall- adorazzjoni u biha tingħata l-Barka Sagramentali. Hija tiġi merfugħa fil-purċissjonijiet bis-Ssmu Sagrament, ġeneralment taħt il-baldakkin jew umbrella. Għall-ħtiġijiet spiritwali tan-nies li kienu jgħixu fil-Marsa, il-koppja Lorenzo u Maria Karmena Balbi bniet minn flusha l-knisja parrokkjali ddedikata lill-misteru kbir tal-fidi tagħna, lit- Trinità Qaddisa. Fis-snin ta' wara sal-ġurnata tal- lum kienu ħafna dawk il-benefatturi li flimkien mal-ġenerożità kbira tal-poplu tal-Marsa għamlu diversi opri artistiċi li biha hija mżejna l-knisja parrokkjali. Waħda minn dawn il-benefatturi kienet is-Sinjura Linda Razzini. Teodalinda Lunghi, l-isem proprju tagħha, twieldet f'Pavia, l-Italja, minn Giovanni Lunghi u Luigia Meli. Hija żżewġet lil Pawlu Razzini u kellhom tifla unika li semmewha Evelina uli kienet l-għożża tagħhom. Linda tilfet lil żewġha Pawlu u iktar tard lil bintha Evelina nhar it-3 ta' Awwissu 1900 fl-età ta' 23 sena. Hija kienet toqgħod fid- dar 56, Triq Sant' Antnin, il-Marsa, u wara marret toqgħod f'dar 42 fl-istess triq sa ma mietet nhar il-5 ta' Ġunju 1933 fl-għomor ta' 76 sena. Hija tinsab midfuna fil-qabar privat tal-familja Razzini fiċ-ċimiterju ta' Sidtna Marija Addolorata. Teodalinda kellha somma ġmielha ta' flus li refgħet għad-dota tat-tifla unika tagħha Evelina. Wara l-mewt ta' bintha bdiet taħseb x'se L-Artal ta' San Frangisk tagħmel b'din is-somma flus u xtaqet li jsiru xi opri fil-knisja parrokkjali tal-Marsa li jibqgħu bħala tifkira dejjiema tagħha, ta' żewġha Pawlu u ta' bintha Evelina. Fil-1914 hija rregalat kalċi lill-parroċċa u fl-1916 tat ċensier u navetta tal-fidda b'tifkira ta' bintha Evelina kif insibu miktub fuq iċ-ċensier. Fl-1921 ħallset għall-ewwel orgni bil-minfaħ tal-idejn li kellha l-knisja. Dan l-orgni kien tad-ditta Inzoli u tkisser kollu meta f'April tal-1942 il-knisja ġiet milquta bil-bombi tal-għadu fl-aħħar gwerra dinjija. Bejn l-artal ta' San Franġisk tAssisi u n-niċċa tal-istess qaddis hemm irħama mal- pilastru b'kitba bil-Latin li tgħid hekk, 'L-armla, is-Sinjura Linda Razzini, li għandha għal qalbha s-sbuħija u l-ġieħ tal-funzjonijiet sagri u l-kant tal-liturġija b'tifkira ta' bintha mejta Evelina, bil- flus tad-dota li kienet ħejjiet għaliha, żejnet dan it-tempju ddedikat lit-Trinità Qaddisa b'orgni tal- minfaħ fis-sena 1921 Il-patrijiet Kapuċċini ta' dan il-kunvent, b'turija ta' radd il-ħajr, fis-sena 1922 ħadu ħsieb iqiegħdu din l-irħama bħala sinjal u eżempju għal dawk li jiġu warajhom. Linda ħallset għall-pissidi li fih jinżammu l-ostji kkonsagrati. F'dik is-sena li ġie inawgurat l-orgni, fl-1921, ħallset għall-ispejjeż tal-artal tal-irħam ta' San Franġisk t'Assisi li ħa post artal ieħor li kien hemm qabel maħdum mill-ġebla Maltija u li kien sar bi spejjeż tal-Kavallier Lorenzo u Marija Karmena Balbi. Taħt il-mensola tal-artal hemm kitba bil-Latin li tfakkar din il-benefattriċi Teodalinda Razzini. Fl-1924 ħallset għall-artal tal-Appostlu Missierna San Pawl u taħt il-mensola hemm kitba bil-Latin li tfakkar dan. L-artal tal- irħam kien ħa post ukoll l-artal tal-ġebel li kien sar bi spejjeż tal-benefatturi Balbi li bnew il- knisja. Iżda biex: niġbru kollox ma nistgħux ma nsemmux. il-kontribut li Linda Razzini tat għad-dekorazzjonijiet tal-isfera tal-festa li nġiebet fil-parroċċa fl- 1916. Kien bit-tħabrik tal-prokuratur: Patri Rafel Hockev, Kapuċċin mill-Isla, li nġiebet din l-isfera u ħallsu għaliha Filippuu Mikiel Cilia, kif tixhed il-kitba li hemm fuq wara flimkien mad-data 1916 AD. Il- parti ta' fuq tal-isfera hija kollha tal-fidda, imbanjata bid-deheb u tispiċċa b'kuruna L-Artal ta' San Pawl Iċ-ċentru tagħha huwa mdawwar bis- sħab b'raġġi ħerġin minnhom u b'sitt irjus ta' anġli maż-żbul u l-għeneb li huma s-simbolu tal-Ewkaristija. Fil-parti t'isfel hemm id-data 1742 wara ras ta' anġlu li turi li hija qadima u għalhekk inġiebet minn x'imkien ieħor. Id-disinn u d-dekorazzjoni tagħha sar mis-Sur Ġużeppi Decelis mill-Birgu. Imxerrda mal-isfera hemm is-simboli tat-Trinità Qaddisa bl-għajn fit-trijangolu għall-Missier, is- salib għall-Iben u l-ħamiema għall-Ispirtu s-Santu. Fejn titpoġġa l-Ostja Mqaddsa u l-kuruna huma mżejnin bid-djamanti, rubini u ħaġar prezzjuż. Hija twila 90 ċentimetru jew jarda nieqes ftit, u fil- parti t'isfel nett hemm kitba bil-Latin li tfakkar 'il- memorja ta' Linda u żewġha Pawlu Razzini'. Peress li l-isfera hija tqila, biex tintrefa' għandha bħal ġanċ biċ-ċinga li jintlibes mal-għonq taċ-ċelebrant li jkun qed jerfagħha, l-iktar għal waqt il-purċissjonijiet bis-Santissmu Sagrament. L-isfera kienet tintuża fil-purċissjoni tal-festa titulari sal-1977 għax mis- sena ta' wara l-purċissjoni bdiet issir bl-istatwa tat- Trinità Qaddisa wara li ħareġ permess mill-Vatikan. Filwaqt li nkunu rikonoxxenti lejn din il- benefattriċi Teodalinda Razzini, tkun ħaġa sabiħa li napprezzaw tant teżori tal-arti li tkun armata bihom il-knisja parrokkjali tagħna speċjalment fil-festa titulari. Dawn huma xhieda tal-fidi, l-imħabba u l-ħafna sagrifiċċji tal-poplu Marsi li għadu jgħożż dan it-tempju għażiż u l-festa titulari tat-Trinità Qaddisa. Festa 2016 jiEB